meska mi menstruacia
dobry meska mi menzes 6 dni (vacsinou mavam pravidelne ale obcas meska) a tak isto som mala aj v nedelu nechraneny styk ale neurobil sa do mna od vtedy mam bolesti v podbrusku take ake mavam vzdy pred a pocas menzesu tehotensky test mam negativny a po styku ma aj svrby posva nemozem byt tehotna?
Dobrý deň
Ďakujeme za Vašu otázku
Meškanie menštruácie môže mať viaceré príčiny. Medzi najčastejšie príčiny meškania menštruácie patrí tehotenstvo, menopauza, stres, úzkosť, výkyvy v telesnej hmotnosti (nárast aj úbytok hmotnosti), syndróm polycystických vaječníkov, hormonálna nerovnováha, nadmerná fyzická aktivita, prebiehajúce ochorenie, užívanie liekov a iné.
Konkrétnu príčinu meškania menštruácie, prípadné vylúčenie alebo potvrdenie tehotenstva, môže určiť len gynekológ na základe vyšetrenia. V prípade, že bude Vaša menštruácia meškať viac ako týždeň, odporúčam Vám návštevu gynekológa, ktorý určí príčinu Vašich ťažkostí.
Na zmiernenie vaginálneho svrbenia Vám odporúčam aplikáciu krému
Jenamazol
, ktorý je vhodný aj na aplikáciu do pošvy pomocou aplikátora a aj na vonkajšie rodidlá. Používa sa pri vaginálnych mykózach (plesňové ochorenie pošvy) a zápaloch pošvy vyvolaných choroboplodnými hubami (zvyčajne kvasinkami), ako aj pri zápale vonkajších rodidiel a zápale žaluďa a predkožky (vyvolaný kandidou). Liek sa obvykle aplikuje jednorázovo, najlepšie večer v polohe ležmo, tesne pred spaním. Obsah 1 aplikátora s vaginálnym krémom sa zavedie a aplikuje čo najhlbšie do pošvy (počas tehotenstva sa aplikátor nepoužíva). Krém sa môže taktiež nanášať na vonkajšie rodidlá 2-3x denne v tenkej vrstve. Dĺžka takejto liečby je približne 1-2 týždne. Liečba neprebieha počas menštruácie. Súčasne so ženou by mal byť liečený aj sexuálny partner. V prípade prvých troch mesiacov tehotenstva je potrebné použitie krému Jenamazol konzultovať s lekárom.
Vhodná môže byť aj masť
Fungicidin Léčiva
, ktorá obsahuje antimykotické antibiotikum. Tlmí a zastavuje rast kvasiniek a niektorých ďalších nižších húb. Fungicidin masť sa nanáša na kožu a na sliznicu vo veľmi tenkej vrstve 2-krát až 3-krát denne na postihnuté miesta (aj intravulvárne a intravaginálne) do vyhojenia. Zvyčajná doba liečby je 2 týždne, podľa potreby dlhšie. V liečbe treba pokračovať aj po klinickom zhojení ešte niekoľko dní aplikáciou masti raz denne. V 1. trimestri tehotenstva sa neodporúča intravaginálna aplikácia lieku Fungicidin.
Prajem pekný zvyšok dňa
S pozdravom,
PharmDr. Lucia Kubáňová